Pécsi Sörfőzde – Wikipédia
A Pécsi Sörfőzde Magyarország legrégebbi sörfőzdéje, az iparkamaránál 1907-ben bejegyzett Szalon sör pedig a legkorábbi hazai sör neve.
A Pécsi Sörfőzde 2013-ban
Alapítva 1848
Székhely 7624 Pécs,
Alkotmány utca 94.
Alapító Leopold Hirschfeld
MAVA Befektetési Kft.
BanKonzult Commerce Kft.
Szolgáltatások sörgyártás
A Pécsi Sörfőzde weboldala
A Wikimédia Commons tartalmaz Pécsi Sörfőzde témájú médiaállományokat.
A Pécsi Sörfőzde korábbi logója
A Pécsi Sörfőzde eredeti képe
A Pécsi Sörfőzde személybejárata 2013-ban
A Pécsi Sörfőzde autós bejárata 2013-ban
A pécsi sörkészítés múltjaSzerkesztés
Pécs városának sörfőző hagyománya a középkorra nyúlik vissza, hiszen az ispotályos rendek már 1301-től főzték itt a Mecsek kristálytiszta forrásainak vizéből készített sört.[1]
A törökök kiűzése (1686) után a járványok leküzdésében a sör is szerepet játszott. Ha már vizet nem ihattak, csak forralva, félve a fertőzéstől, akkor sört főztek. Ezt az osztrák, bajor betelepülők is segítették. I. Lipót császár 1702-ben megengedte, hogy a város a sör akója után 15 krajcár felárat szedhessen, és ezt a város ispotályának fenntartására fordíthassa.
1740-ben pestisjárvány ütött ki a városban, emiatt boszorkányt üldöztek, egy serfőzősegéd személyében. 1762-ben adták bérbe Melczer Antalnak a városi serfőzdét.
A Pécsi Sörfőzde megalapítása és fejlődéseSzerkesztés
Hirschfeld Sámuel 1848-ban alapította a sörgyárat, amelyben 1882-ben 4 ezer hektoliter sört főztek. 1911-ben felvette a Pannónia Sörfőző Rt. nevet, ugyanakkor egy nagyobb méretű sörgyárat is építettek. 1874-ben a pécsi Zsolnay porcelángyár művészi söröskorsókat készített a gyár számára. 1920-ban nemzetközileg elismert sört hoztak forgalomba Pannónia Dupla Malátasör néven, amelyet már szabadalommal védtek. 1936-ban szikvíztöltőüzemmel bővült a tevékenység.
1942-ben két új sörrel jelentek meg a piacon, Komlólelke (barna sör) és Aranyászok elnevezéssel. 1958-ban kezdődött a sörgyár korszerűsítése, melynek befejezése után 250 ezer hl-es évi kapacitással rendelkezett.
A sörgyártás területén a pécsi Pannónia Sörgyár új főzőházának építése volt az első nagyberuházás a kazánház és az erőműtelep megépítésével. 1987-ben újabb korszerűsítés történt, amely 1991-ben fejeződött be. Megvalósult az enzimes sörfőzés és a nyomás alatti erjesztés. 1989-ben a hannoveri Gilde Sörgyár licence alapján megkezdődött a Gilde sörök magyarországi gyártása, amelyekhez a Gilde Sörgyár modern technológiát és berendezést szállított. Licenc alapján gyártják a Gold Fassl sört is.
1993-ban az Ottakringer-Wenckheim Társaság vette meg a gyárat.[2]
Az osztrák Ottakringer Getränke AG. 2017-ben a Pécsi Sörfőzde Zrt. részvénycsomagjának több mint 99 százalékát eladta Szemerey Tamás és Szemerey Zoltán befektetési cégeinek, a MAVA Befektetési Kft-nek és Bankonzult Kft-nek.[3] A sajtóközlemény szerint az új tulajdonosok szándéka a hagyományok fenntartása mellett a cég modernizálása.[3]
A Pécsi Sörfőzdében 2018 óta a söröket hagyományosan, az 1516-os német tisztasági törvény (Reinheitsgebot) alapján főzik, így a termékekben csak maláta, komló és víz van (kikerült belőlük a kukorica mint összetevő, és a termék szűrése során az aszkorbinsavat sem használják már mint antioxidáns).[forrás?]
A Pécsi Sörfőzde ismert márkáiSzerkesztés
Pécsi SörSzerkesztés
Pécsi Sör Prémium Lager
Pécsi SzalonSzerkesztés
Pécsi RadlerSzerkesztés
Három KirályokSzerkesztés
A sörgyár termelése megalapításától napjainkigSzerkesztés
A sörgyár termelése 1941-ben 66 ezer, 1960-ban 288 ezer, 1974-ben 600 ezer, 1994-ben 1,1 millió, 1998-ban 525 ezer, míg 2010-ben 750 ezer hektoliter volt, 2018-ban 200 ezer hektoliter alatt van a kibocsátás.[4][5]
Megszűnt termékekSzerkesztés
Sörfőzés a Pécsi Sörfőzdében
Erjesztés a Pécsi Sörfőzdében
Üvegszállító futószalag a Pécsi Sörfőzdében
Üvegmosógép a Pécsi Sörfőzdében
Sörösrekeszek a Pécsi Sörfőzde udvarán
Töltésre váró sörösdobozok a Pécsi Sörfőzde udvarán
↑ Bemutatkozás. Pécsi Sörfőzde, 2007. (Hozzáférés: 2018. július 31.)
↑ Pécs lexikon II. (N-ZS). Főszerk. Romváry Ferenc. Pécs: Pécs Lexikon Kulturális Nonprofit Kft. 2010. 104. o. ISBN 978-963-06-7920-6
↑ a b Matolcsy unokatestvéreié lett a Pécsi Sörgyár
↑ Pécs lexikon II. (N-ZS). Főszerk. Romváry Ferenc. Pécs: Pécs Lexikon Kulturális Nonprofit Kft. 2010. 105. o. ISBN 978-963-06-7920-6
↑ Fékezéssel nyerhet nagyot a Pécsi Sörfőzde
A sörfőzde hivatalos oldala
Így főzzük mi... a Szalon sört
A lap eredeti címe: „https://hu.wikipedia.org/w/index.php?title=Pécsi_Sörfőzde&oldid=20884845”
Utoljára szerkesztve 2019. január 15., 17:52-kor